
1. [bookmark: _Ref90868378]Iepirkuma nosaukums, identifikācijas numurs, procedūra, CPV kods, apjomi u.c. informācija.
1.1. [bookmark: _Hlk198559532][bookmark: _Hlk196831435]Sabiedrības ar ierobežotu atbildību “AIZPUTES NAMI” organizē iepirkumu “Sabiedrības ar ierobežotu atbildību “AIZPUTES NAMI” Dziļurbuma izbūve un ūdens atdzelžošanas iekārtas pārbūve Rokasbirzē, Aizputes pagastā, Dienvidkurzemes novadā” (turpmāk – Iepirkums).
1.2. Iepirkuma identifikācijas numurs: Nr. AN 2026/27. 
1.3. CPV kods: 45232150-8 - Darbi, kas saistīti ar ūdensapgādes cauruļvadiem;
1.4. CPV papildu kods: 45232430-5 - Ūdens attīrīšanas iekārtas
1.5. Darbu apraksts un  apjoms ir norādīts tehniskajā specifikācijā 1.pielikums.
1.6. Piedāvājuma izvēles kritērijs ir saimnieciski visizdevīgākais piedāvājums ņemot vērā piedāvāto  viszemāko līgumcenu EUR bez PVN.
1.7. Iepirkuma komisija – iepirkumu organizē un rīko pasūtītāja apstiprināta iepirkuma komisija (turpmāk – Komisija).
1.8. Pretendents: Pretendents ir piegādātājs, kurš ir reģistrēts Elektronisko iepirkumu sistēmā (turpmāk – EIS) un ir iesniedzis piedāvājumu EIS e-konkursu apakšsistēmā.
2. Pasūtītāja nosaukums, adrese, citi rekvizīti un kontaktpersonas.
2.1.  Nosaukums, adrese, citi rekvizīti.
	Pasūtītāja nosaukums
	Sabiedrība ar ierobežotu atbildību “AIZPUTES NAMI”

	Pasūtītāja adrese
	Atmodas iela 31, Aizpute, Dienvidkurzemes novads, LV-3456

	Nodokļu maksātāja reģistrācijas kods
	42103002652

	Tālruņa numurs
	63448140

	E-pasta adrese
	info@aizputesnami.lv

	Pasūtītāja profila adrese
	https://www.eis.gov.lv/EKEIS/Procurement/Documents/178645 


2.2. Kontaktpersonas. 
2.2.1. Kontaktpersona jautājumos par iepirkuma dokumentāciju – Iepirkumu speciāliste Lana Kviese, Tālr. 29380080, e-pasts: info@aizputesnami.lv.
2.2.2. Kontaktpersona iepirkuma priekšmeta jautājumos – tehniskā direktore Vēsma Martuzāne, Tālr. 29183233, e-pasts: info@aizputesnami.lv. 
3. Iepirkuma procedūra. Iepirkums tiek veikts saskaņā ar Publisko iepirkumu likuma 9.panta nosacījumiem. Pretrunu gadījumā starp iepirkuma nolikumā noteikto un PIL noteikto, noteicošais būs PIL. 
4. Iepirkuma priekšmets ir dziļurbuma izbūve un ūdens atdzelžošanas iekārtas pārbūve Rokasbirzē, Aizputes pagastā, Dienvidkurzemes novadā.
5. Iepirkuma priekšmets nav sadalīts daļās. Piedāvājumu variantu iesniegšana nav paredzēta.
6. Noteikumi attiecībā uz vispārīgo vienošanos. Nav attiecināms.
7. Iepirkuma līguma izpildes laiks un vieta.
7.1. Darbu izpildes laiks 2 (divi) mēneši no līguma noslēgšanas dienas.  
7.2. [bookmark: _Hlk184133236]Līguma izpildes vieta –Rokasbirzē, Aizputes pagastā, Dienvidkurzemes novadā.
8. Piekļuve iepirkuma procedūras dokumentiem, papildu informācijas sniegšana un informācijas apmaiņa.
8.1. Pasūtītājs nodrošina brīvu un tiešu elektronisku piekļuvi iepirkuma dokumentiem un visiem papildus nepieciešamajiem dokumentiem Elektronisko iepirkumu sistēmas (turpmāk – EIS) e-konkursu apakšsistēmas tīmekļvietnē https://www.eis.gov.lv/EKEIS/Procurement/Documents/178645 
8.2. Ja Pretendents ir laikus pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz 3 (trīs) darbdienu laikā, bet ne vēlāk kā 4 (četras) dienas pirms pieteikumu un piedāvājumu iesniegšanas termiņa beigām.
8.3. Informācijas apmaiņa starp iepirkumu Komisiju un iespējamajiem pretendentiem notiek elektroniski. Visu informāciju par iepirkuma norisi, kā arī atbildes uz pretendentu jautājumiem Komisija sniedz rakstiski. Papildu informācijas pieprasījumi ir jāiesniedz e-konkursu apakšsistēmā.
8.4. Ieinteresēto Pretendentu pienākums ir pastāvīgi sekot tīmekļvietnes EIS iepirkuma profilā publicētajai informācijai.
8.5. Informācijas apmaiņa starp pasūtītāju un Pretendentu notiek elektroniski, EIS e-konkursu apakšsistēmā.
9. Piedāvājumu iesniegšanas un atvēršanas vieta, datums un laiks.
9.1. Piedāvājumu iesniegšanas veids – elektroniski. 
9.2. Piedāvājums jāiesniedz EIS e-konkursu apakšsistēmā https://www.eis.gov.lv/EKEIS/Procurement/Documents/178645 saskaņā ar EIS e-konkursu apakšsistēmā noteiktajiem termiņiem. Piedāvājumi, kas iesniegti pēc šajā iepirkuma nolikumā noteiktā piedāvājuma iesniegšanas termiņa, netiks izskatīti.
9.3. Komisija atver elektroniski iesniegtos piedāvājumus EIS e-konkursu apakšsistēmā. Piedāvājumu atvēršanas laiks ir noteikts Iepirkumu uzraudzības biroja Publikāciju vadības sistēmā un Elektronisko iepirkumu sistēmā. 
9.4. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.
9.5. Ja Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 15 (piecpadsmit) minūtes pēc piedāvājuma iesniegšanas termiņa beigām Komisijai jāiesniedz elektroniskā atslēga ar paroli šifrētā dokumenta atvēršanai vai šajā laikā piedāvājums ir jāatšifrē pašam Pretendentam.
9.6. Piedāvājumu atvēršana tiek uzsākta EIS Pasūtītāja pircēja profilā, ne agrāk, kā 4 (četras) stundas pēc piedāvājuma iesniegšanas termiņa beigām.
9.7. Ārpus EIS e-konkursu apakšsistēmas iesniegtie piedāvājumi netiek atvērti un neatvērti tiek nosūtīti atpakaļ iesniedzējam.
10. Objekta apskate – nav obligāta.
11. Prasības attiecībā uz piedāvājuma noformējumu un iesniegšanu.
11.1. Piedāvājums jāiesniedz elektroniski e-konkursu apakšsistēmā, ievērojot šādas Pretendenta izvēles iespējas:
11.1.1. izmantojot e-konkursu apakšsistēmas piedāvātos rīkus, aizpildot pie attiecīgās prasības izveidotās formas;
11.1.2. elektroniski aizpildāmos dokumentus elektroniski sagatavojot ārpus e-konkursu apakšsistēmas un augšupielādējot sistēmas attiecīgajās vietnēs aizpildītas formas PDF, Word, Excel vai ODF formātā, t.sk. ar formā integrētajiem failiem. Pretendents ir atbildīgs par sagatavoto un pievienoto dokumentu atvēršanas un nolasīšanas iespējām;
11.1.3. elektroniski sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumentu atvēršanas un nolasīšanas iespējām).
11.2. Sagatavojot piedāvājumu, Pretendentam ir jāievēro, ka:
11.2.1. Pieteikuma vēstules forma, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā;
11.2.2. Pretendents pēc saviem ieskatiem ir tiesīgs iesniegt piedāvājumu gan parakstot ar piedāvāto sistēmas parakstu, gan parakstot ar drošu elektronisko parakstu; 
11.2.3. ja Pretendents ir piegādātāju apvienība, piedāvājumu jāparaksta katras personas, kas iekļauta piegādātāju apvienībā, pārstāvim ar paraksta tiesībām vai piegādātāju apvienības pilnvarotajai personai, pievienojot atbilstošu pilnvaru;
11.2.4. piedāvājums jāsagatavo tā, lai pievienotās datnes nebūtu bojātas, neatbilstoši modificētas vai kļūdaini šifrētas, nekādā veidā netiktu apdraudēta e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja datne ir šifrēta, un nolikuma 9.5.punktā paredzētajā laikā datne nav atšifrēta, Pretendents tiek izslēgts no dalības iepirkumā.
11.3. Piedāvājuma dokumentiem ir jābūt latviešu valodā. Ja tiek pievienoti dokumenti, kas izsniegti citā valodā, jāpievieno Pretendenta apliecināts tulkojums latviešu valodā. Pretendents apliecina tulkojuma pareizību atbilstoši normatīvo aktu prasībām. Iesniedzot piedāvājumu, Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu.
11.4. Piedāvājumā dokumentu noformējumam ir jāatbilst Dokumentu juridiskā spēka likumā, Dokumentu izstrādāšanas un noformēšanas kārtības un Elektronisko dokumentu likumā noteiktajām prasībām.
11.5. Piedāvājumā jānorāda, vai attiecībā uz piedāvājumu vai atsevišķām tā daļām nepieciešams ievērot komercnoslēpumu. Piedāvājuma lapām, kas satur šāda rakstura informāciju, jābūt marķētām ar atzīmi „KONFIDENCIĀLI”.
11.6. Pretendents piedāvājuma noformēšanā ievēro elektronisko dokumentu likumā un Ministru kabineta 2005.gada 28.jūnija noteikumos Nr.473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus  piedāvājumā  esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild Pretendents.
11.7. Ārvalsts valsts vai pašvaldību iestāžu izdoto dokumentu īstuma apliecināšanu nosaka vairākas konvencijas un starpvalstu līgumi, kā arī Dokumentu legalizācijas likums un Publisku dokumentu legalizācijas noteikumi.
12. PIL 42. panta noteikto Pretendentu izslēgšanas gadījumu pārbaude.
12.1. PIL 9.panta astotās daļas kārtībā, kas noteic, ka Pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā, ja konstatēti šā likuma 42. panta otrās daļas 1., 2., 3., 4. un 11. punktā minētie izslēgšanas iemesli, kā arī ja šie iemesli konstatēti attiecībā uz šā likuma 42. panta trešajā daļā minētajām personām.
12.2. Pasūtītājs veic pārbaudi PIL 9.panta devītās daļas kārtībā, kas noteic, ka, lai pārbaudītu, vai Pretendents nav izslēdzams no dalības iepirkumā šā panta astotajā daļā minēto iemeslu dēļ, pasūtītājs rīkojas atbilstoši šā likuma 42. panta ceturtās daļas 2. punktā un piektajā, sestajā un devītajā daļā minētajai kārtībai, kā arī ievērojot šā likuma 43. panta noteikumus.
12.3. Attiecībā uz Pretendentu nav iestājies Publisko iepirkumu likuma 9.panta astotajā daļā noteiktie Pretendentu izslēgšanas gadījumi, kā arī Starptautisko un Latvijas Republikas nacionālo sankciju likuma 11.1 panta pirmajā daļā minētie izslēgšanas gadījumi.
12.4. Izziņas un citus dokumentus, kurus Publisko iepirkumu likumā noteiktajos gadījumos izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
13. PIL 43. panta noteiktā uzticamības nodrošināšanas pārbaude. 12. punktā minēto personu izslēgšanas noteikumu pārbaude tiek veikta ievērojot PIL 43. pantu par uzticamības nodrošināšanai iesniegto pierādījumu vērtēšanu noteikto regulējumu lēmuma pieņemšanā. 

14. Atlases prasības un iesniedzamie dokumenti.
	Nr. p. k.
	Prasības
	Iesniedzamā informācija

	Attiecībā uz pretendentiem

	14.1.
	Pretendents (tai skaitā piegādātāju apvienības dalībnieki un personālsabiedrības biedri) ir reģistrēts atbilstoši savas reģistrācijas valsts normatīvo aktu prasībām un ir tiesīgs veikt attiecīgo saimniecisko darbību.



	1) Pretendenta pieteikums ( 1.pielikums ) 
2) Pilnvara, ja piedāvājumu paraksta persona, kurai nav pārstāvības tiesību.

	14.2.
	1. 
1. 
1. 
2. 
2. 
Pretendents uz iepirkuma līguma slēgšanas brīdi ir reģistrēts LV Būvkomersantu reģistrā.
	1) Informāciju par Pretendentu, personālsabiedrības un/vai piegādātāju apvienības biedriem un apakšuzņēmējiem, kuri ir reģistrēti LV Būvkomersantu reģistrā, Būvniecības informācijas sistēmā. 
2) Pretendents, kurš nav reģistrēts LV Būvkomersantu reģistrā, iesniedz apliecinājumu, ka uz iepirkuma līguma noslēgšanas brīdi tas būs reģistrēts LV Būvkomersantu reģistrā. Apliecinājuma teksts ir iekļauts Pieteikumā (1. pielikumā) un papildus apliecinājumu (atsevišķā dokumentā) nav nepieciešams iesniegt. 

	Pretendenta kvalifikācijas prasības

	14.3.
	Pretendentam pēdējo piecu gadu laikā ir sekmīgi izpildīts un pabeidzis vismaz vienu līgumu par ūdensapgādes sistēmu izbūvi vai pārbūvi, kura ietvaros veikta vismaz dziļurbuma izbūve vai ūdens sagatavošanas (atdzelžošanas) iekārtu izbūve vai pārbūve.

	1) Pieredzes apraksts (4. pielikums).
2) Atsauksme, nodošanas–pieņemšanas akts vai cits dokuments, kas apliecina būvdarbu izpildi.

	Prasības attiecībā uz Pretendenta speciālistiem

	14.4.
	Pretendentam līguma izpildei jānodrošina vismaz viens sertificēts būvdarbu vadītājs ar spēkā esošu būvspeciālista sertifikātu ūdensapgādes un kanalizācijas sistēmu būvdarbu vadīšanā.
	Personāla saraksts (5. pielikums), norādot būvspeciālista sertifikāta numuru. Komisija informāciju pārbauda BIS. Ja informācija BIS nav pieejama, pievieno sertifikāta kopiju.

	Par Pretendenta personām, uz kuras iespējām tas balstās

	14.5.
	      Pretendentam jānorāda personas, uz kuru iespējām Pretendents balstās, lai apliecinātu, ka tā kvalifikācija atbilst paziņojumā par plānoto līgumu vai Iepirkuma procedūras dokumentos noteiktajām prasībām.
    Ja Pretendents balstās uz trešo personu iespējām, tad Pretendents pierāda, ka viņa rīcībā būs attiecīgie resursi.
    Pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu saimnieciskajām un finansiālajām iespējām tikai tad, ja šīs personas veiks darbus vai sniegs pakalpojumus, kuru izpildei attiecīgās spējas ir nepieciešamas.
	1) personu, uz kuru iespējām balstās / apakšuzņēmēju saraksts, saskaņā ar nolikuma 1. pielikumu.
2) personas, uz kuras iespējām Pretendents balstās, apliecinājums (2.pielikums) vai vienošanās par nepieciešamo resursu nodošanu Pretendenta rīcībā, vai par sadarbību konkrētā līguma izpildē.

	Attiecībā uz Pretendenta apakšuzņēmējiem

	14.6.
	Pretendents savā piedāvājumā norāda visus apakšuzņēmējus un katram šādam apakšuzņēmējam izpildei nododamo iepirkuma līguma daļu.

	Pretendentam jāiesniedz: 
1) apakšuzņēmēju saraksts, saskaņā ar nolikuma 1.pielikumu;
2) apakšuzņēmēja apliecinājums par tā gatavību veikt tam
izpildei nododamo līguma daļu saskaņā ar nolikuma 2. pielikumu. Apakšuzņēmēja sniedzamo pakalpojumu vērtību noteic, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību.

	Prasības attiecībā uz Pretendenta iesniedzamo tehnisko piedāvājumu


	14.7.
	Pretendents spēj nodrošināt kvalitatīva pakalpojuma izpildi atbilstoši Iepirkuma tehniskajai specifikācijai (3. pielikums).
	Parakstīta tehniskā specifikācija (3. pielikums), ar kuru Pretendents apliecina, ka pilnībā iepazinies ar tehniskās specifikācijas prasībām.

	Prasības attiecībā uz Pretendenta iesniedzamo finanšu piedāvājumu


	14.8.
	Pretendents piedāvājumam pievieno finanšu piedāvājumu.
	1) Pretendentam jāiesniedz finanšu piedāvājums saskaņā ar 6. pielikumu, norādot vienības cenas un kopējo piedāvājuma cenu euro (EUR) bez pievienotās vērtības nodokļa. Cenas norāda ar precizitāti līdz divām zīmēm aiz komata. 
2) Finanšu piedāvājumā Pretendentam jāietver visi izdevumi un izmaksas, kas rodas Pretendentam, lai pilnīgi un pienācīgā kvalitātē veiktu tehniskajā specifikācijā minētos darbus.


15. Noteikumi, kā personu apvienībām ir jāizpilda prasības attiecībā uz saimniecisko un finansiālo stāvokli vai tehniskajām un profesionālajām spējām.
15.1.  Gadījumā, ja personu apvienībai piešķirtas līguma slēgšanas tiesības, pasūtītājs var prasīt, lai tā pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par Pretendentu apvienības dalībnieku atbildības sadalījumu, ja tas nepieciešams līguma noteikumu sekmīgai izpildei. Visi personu apvienības dalībnieki būs solidāri atbildīgi par līguma izpildi un būs līgumslēdzēju puses.
15.2. Atbilstību kvalifikācijas prasībām, kas izvirzītas saskaņā ar PIL 45. un 46.pantu, Pretendents kā personu apvienība var apliecināt kopumā.
16. Pretendentam ir jāiesniedz pakalpojumu sniegšanā iesaistīto apakšuzņēmēju saraksts atbilstoši PIL 63.panta ceturtajai daļai.
16.1.  Pasūtītājs pieprasa, lai pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, Pretendents iesniedz pakalpojumu sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī Pretendenta apakšuzņēmēju apakšuzņēmējus. 
16.2. Pasūtītājs pieprasa, lai iepirkuma līguma izpildes laikā Pretendents paziņo pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts pakalpojumu sniegšanā.
17. Piedāvājumu izvērtēšanas kritēriji - Piedāvājuma izvēles kritērijs ir saimnieciski visizdevīgākais piedāvājums, kuru nosaka, ņemot vērā piedāvāto viszemāko cenu EUR bez PVN.
18. Piedāvājumu vērtēšana un lēmuma pieņemšana par līguma slēgšanas tiesību piešķiršanu.
18.1. Iepirkuma komisija Pretendentu iesniegto piedāvājumu vērtēšanu veic slēgtās sēdēs saskaņā ar nolikuma prasībām sekojošos vērtēšanas posmos: 
· piedāvājumu noformējuma pārbaude, 
· Pretendenta atlase, 
· tehniskā piedāvājuma pārbaude, 
· finanšu piedāvājumu pārbaude 
· Pretendenta, kuram piešķiramas līguma slēgšanas tiesības, noteikšana.
18.2. Katrā vērtēšanas posmā vērtē tikai tos piedāvājumus, kuri nav noraidīti iepriekšējā vērtēšanas posmā.
18.3. Ja piedāvājums neatbilst kādai no nolikuma prasībām, tad Iepirkuma komisija ir tiesīga to tālāk neizskatīt un noraidīt.
18.4. Iepirkumu komisija ir tiesīga Pretendentu kvalifikācijas atbilstības pārbaudi veikt tikai tam Pretendentam, kuram būtu piešķiramas iepirkuma līguma slēgšanas tiesības atbilstoši Ministru kabineta 2017. gada 28. februāra noteikumu Nr. 107. “Iepirkuma procedūru un metu konkursu norises kārtība” 16. punktam. Pretendentam, kuram atbilstoši iepirkuma nolikuma 17. punktā noteiktajam piedāvājuma izvēles kritērijam ir zemākā cena, iepirkumu komisija veic kvalifikācijas – atlases dokumentu, tehniskā un finanšu piedāvājuma pārbaudi. Katrā vērtēšanas posmā vērtē tikai tos piedāvājumus, kuri nav noraidīti iepriekšējā vērtēšanas posmā.
19. Piedāvājuma noformējuma pārbaude.
19.1. Iepirkuma komisija pārbauda vai Pretendenta iesniegtais piedāvājums atbilst nolikuma 11. punktā noteiktajām prasībām.
19.2. Iepirkumu komisija noraida piedāvājumu, ja tiek konstatēta noformējuma būtiska neatbilstība nolikumā norādītajām prasībām.
20. Pretendentu kvalifikācijas un iesniegto dokumentu pārbaude.
20.1. Pretendentu kvalifikācijas un iesniegto dokumentu pārbaudē Komisija pārbauda Pretendenta atbilstību nolikuma 14. punktā noteiktajām prasībām.
20.2. Ja Pretendents neatbilst kādai no iepirkuma nolikuma 14.punkta apakšpunktos noteiktajām Pretendentu atlases prasībām, Pretendenta piedāvājums tālāk netiek vērtēts un tiek noraidīts.
21. [bookmark: _Toc380655977][bookmark: _Toc477356068][bookmark: _Toc480549845]Tehniskā piedāvājuma atbilstības pārbaude.
21.1. Komisija pārbauda tehniskā piedāvājuma atbilstību nolikuma 14.7.  punktā noteiktajām nolikuma prasībām.
21.2. Ja tehniskais piedāvājums neatbilst Iepirkuma nolikuma vai tehniskās dokumentācijas prasībām, tad Iepirkumu komisija izslēdz Pretendentu no turpmākās dalības iepirkumā.
22. Finanšu piedāvājuma atbilstības pārbaude.
22.1. Vērtējot finanšu piedāvājumu, Komisija pārbauda, vai Pretendenta iesniegtais finanšu piedāvājums atbilst nolikuma 14.8. punktā izvirzītājām prasībām.
22.2. Komisija pārbauda, vai nav iesniegts nepamatoti lēts finanšu piedāvājums un pirms šāda piedāvājuma iespējamās noraidīšanas rakstveidā pieprasa detalizētu paskaidrojumu par būtiskajiem piedāvājuma nosacījumiem, t.sk. īpašo, tikai šim Pretendentam pieejamo tirgus apstākļu aprakstu, kas pamato cenas pazeminājumu.
23. Lēmuma pieņemšana par līguma slēgšanas tiesību piešķiršanu.
23.1. Komisija par Pretendentu, kuram būtu piešķiramas līguma slēgšanas tiesības, atzīst Pretendentu, kurš atbilst visām Iepirkuma nolikuma prasībām un iesniedzis saimnieciski visizdevīgāko piedāvājumu (zemākā cena).
23.2. Ja Komisija, pēc savas kompetences un pieredzes, kā arī pēc preces tirgus cenu salīdzināšanas principa, konstatē, ka konkrētais piedāvājums varētu būt nepamatoti lēts, Komisija pirms šī piedāvājuma noraidīšanas rakstveidā pieprasa Pretendentam detalizētu paskaidrojumu par būtiskajiem piedāvājuma nosacījumiem, kas ir par pamatu cenas veidošanās principam, atbilstoši PIL 53. pantam.
24. Iepirkuma līgums.
24.1. Pasūtītājs slēgs Iepirkuma līgumu pamatojoties uz izraudzītā Pretendenta piedāvājumu un saskaņā ar nolikumam pievienoto līguma projektu. Iepirkuma līgumu pamatnosacījumi netiks mainīti.
24.2. Gadījumā, ja Iepirkuma līguma slēgšanas tiesības ir piešķirtas Pretendentam, kurš ir piesaistījis speciālistus, kuri profesionālo kvalifikāciju ir ieguvuši ārvalstīs, tad Pretendents ne vēlāk kā 10 (desmit) darba dienu laikā no dienas, kad paziņojums par rezultātiem ir saņemts, Iepirkuma komisijai iesniedz dokumentu, kas pierāda, ka tas par ārvalstu speciālistu ir iesniedzis deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā un Iepirkuma komisijai nekavējoties jāiesniedz atzīšanas institūcijas izsniegta atļauja par īslaicīgo pakalpojumu sniegšanu (vai arī atteikumu izsniegt atļauju), tiklīdz speciālists to saņems, ja tāda atļauja ir paredzēta saskaņā ar spēkā esošajiem normatīvajiem aktiem.
24.3. Apakšuzņēmējus, uz kuru iespējām Pretendents balstījies, lai apliecinātu savas kvalifikācijas atbilstību nolikumā noteiktajām prasībām un personālu, kuru tas iesaistījis līguma izpildē, par kuru sniedzis informāciju pasūtītājam un kura kvalifikācijas atbilstību izvirzītajām prasībām pasūtītājs ir vērtējis, Pretendents pēc Iepirkuma līguma noslēgšanas drīkstēs nomainīt, ievērojot PIL 62.pantā paredzētos nosacījumus.
24.4. Ja Iepirkuma procedūras uzvarētājs bez attaisnojoša iemesla 10 (desmit) darba dienu laikā no dienas, kad nepastāv tiesiskie šķēršļi, un ir saņemts Pasūtītāja uzaicinājums, neslēdz Iepirkuma līgumu ar pasūtītāju, Iepirkuma komisija ir tiesīga pieņemt lēmumu Iepirkuma līguma slēgšanas tiesības piešķirt nākamajam Pretendentam, kurš piedāvājis saimnieciski visizdevīgāko piedāvājumu, vai pārtraukt Iepirkuma procedūru, neizvēloties nevienu piedāvājumu. Kā attaisnojoša iemesla neesamība tiks uzskatīta arī Pretendenta vilcināšanās ar nepieciešamo dokumentu iesniegšanu reģistrācijai Būvkomersantu reģistrā, ja šāda vilcināšanās pārsniedz 5 (piecas) darba dienas vai nepilnīgu dokumentu iesniegšana reģistrācijai Būvkomersantu reģistrā. Ja pieņemts lēmums Iepirkuma līguma slēgšanas tiesības piešķirt nākamajam Pretendentam, kurš piedāvājis saimnieciski visizdevīgāko piedāvājumu – zemāko cenu, bet tas atsakās slēgt Iepirkuma līgumu, Iepirkuma komisija pieņem lēmumu pārtraukt Iepirkuma procedūru, neizvēloties nevienu piedāvājumu. 
25. Iepirkuma komisijas tiesības un pienākumi.
25.1. Pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos, ja tas nepieciešams Pretendentu atlasei, piedāvājumu atbilstības pārbaudei, piedāvājumu vērtēšanai un salīdzināšanai, kā arī lūgt, lai Pretendents izskaidro dokumentus, kas iesniegti Iepirkuma komisijai, un uzrāda to oriģinālus.
25.2. Labot aritmētiskās kļūdas Pretendenta finanšu piedāvājumā.
25.3. Pieaicināt atzinumu sniegšanai neatkarīgus ekspertus ar padomdevēja tiesībām.
25.4. Jebkurā brīdī pārtraukt Iepirkumu, ja tam ir objektīvs pamatojums un par to ir nosūtīts paziņojums Iepirkumu uzraudzības birojam un visiem pretendentiem.
25.5. Izvēlēties nākamo saimnieciski visizdevīgāko piedāvājumu ar zemāko cenu, ja izraudzītais Pretendents atsakās slēgt Iepirkuma līgumu ar pasūtītāju.
25.6. Pieprasīt, lai Pretendents precizētu informāciju par savu piedāvājumu, ja tas nepieciešams Pretendentu atlasei un piedāvājumu atbilstības pārbaudei;
25.7. Pieprasīt skaidrojumu par piedāvāto cenu vai izmaksām, ja piedāvājums šķiet nepamatoti lēts. 
25.8. Noraidīt nepamatoti lētu piedāvājumu.
25.9. Nodrošināt Iepirkuma norisi un dokumentēšanu.
25.10. Nodrošināt Pretendentu brīvu konkurenci, kā arī vienlīdzīgu un taisnīgu attieksmi pret tiem.
25.11. Citas Iepirkuma komisijas tiesības un pienākumi saskaņā ar nolikumu, PIL, publisko Iepirkumu regulējošiem Ministru kabineta noteikumiem un citiem normatīviem aktiem.
26. Pretendenta tiesības un pienākumi.
26.1. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.
26.2. Piedalīties piedāvājumu atvēršanas sanāksmē.
26.3. Sniegt patiesu informāciju.
26.4. Rakstveidā, Iepirkuma komisijas norādītajā termiņā, sniegt atbildes un paskaidrojumus uz Iepirkuma komisijas uzdotajiem jautājumiem par piedāvājumu.
26.5. Noteiktā termiņā sniegt atbildes uz Iepirkuma komisijas pieprasījumiem par papildus informāciju, kas nepieciešama Pretendentu atlasei, piedāvājumu atbilstības pārbaudei un izvēlei.
26.6. No saviem līdzekļiem segt visas izmaksas, kas saistītas ar piedāvājumu sagatavošanu un iesniegšanu neatkarīgi no Iepirkuma rezultāta.
26.7. Citas Pretendenta tiesības un pienākumi saskaņā ar nolikumu, PIL, publisko Iepirkumu regulējošiem Ministru kabineta noteikumiem un citiem normatīviem aktiem.
27. Cita informācija.
27.1. Pretendenta iesniegtais piedāvājums nozīmē pilnīgu Iepirkuma nolikuma noteikumu pieņemšanu un atbildību par to izpildi.
27.2. Pēc piedāvājumu iesniegšanas termiņa beigām Pretendents nevar grozīt savu piedāvājumu.
27.3. Pretendentam ir pilnībā jāsedz piedāvājuma sagatavošanas un iesniegšanas izmaksas. Pasūtītājs neuzņemas nekādas saistības par šīm izmaksām neatkarīgi no Iepirkuma rezultāta.
27.4. Iesniegtie piedāvājumi ir pasūtītāja īpašums un tie netiek atdoti atpakaļ pretendentiem. 
27.5. Izziņas un citus dokumentus, kurus izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
27.6. Iepirkuma, līguma izpildes, informācijas apmaiņas darba valoda ir latviešu valoda.
27.7. Visi nolikuma pielikumi ir tā neatņemamas sastāvdaļas.
28. Nolikuma pielikumi.
1.pielikums – Pieteikums dalībai.
2. pielikums – Apakšuzņēmēja apliecinājums par gatavību iesaistīties līguma izpildē.
3.pielikums – Tehniskā specifikācija.
4.pielikums – Pretendenta pieredzes saraksts.
5.pielikums –  Pretendenta nodrošināto speciālistu saraksts.
6.pielikums – Finanšu piedāvājums.
7.pielikums – Līguma projekts.





